﻿ၥ ထံမၥံၫ 1 Timothy 1

1 Paul, an apostle of Christ Jesus according to the commandment of God our Savior, and Christ Jesus our hope;
1 ယ့ၫရူၬဎရံၬ အဆၧအၪ့မၧၫ့ဖိၪ ဘဲၫဆၧထိးထဲၩ့တၩ့ထဲၩ့ပၧၩ, ယွၩ, ဒဲပဆၧယိလါ ယ့ၫၡူၬဎရံၬ အဆၧမၪလူၬ အၥိၭ, ယၧၩ, စပီလူၫယီၩ,

2 to Timothy, my true child in faith: Grace, mercy, and peace, from God our Father and Christ Jesus our Lord.
2 ယ စံၭဖိၪထံး လၧဆၧနဲၩ အဖၧၩ့, စထံမၥံၫဧ့, မွဲဆၧအခိးအတၩ, ဆၧယၫ့ၥုၪ့ယၫ့ၥၭ, ဆၧဘၪလိၬအိၭလိၬ လၧပဖါယွၩ, ဒဲပကဆါ ယ့ၫၡူၬဎရံၬနီၪ ဘၪနၧၩဆံၭ.

3 As I urged you when I was going into Macedonia, stay at Ephesus that you might command certain men not to teach a different doctrine,
3 လၧယလ့ၩဆၧ လၧမၫစဒိနအၫနီၪ ဘဲၫယအၪ့ကံၩ့အၪ့ယၫနၧၩ လၧနမိအီၪဒံၭ လၧအ့ဖစၧၭ အဖၧၩ့, ဘဲၫၥိၭ နမိမၪလူၬ ၦလနၩ့နၩ့ လၧအမိၥီၪ့ထဲၩ့ၥၫ့ထဲၩ့ ဆၧအဂူၫအဂၩ လဂ့ၩ,

4 neither to pay attention to myths and endless genealogies, which cause disputes, rather than God’s stewardship, which is in faith—
4 ဒဲထီးခိၭနၪ ပိၩ့လဖၪ, ဒဲဆၧဝံထံၭဎဲၩလၪ လၧအထုၬ လအီၪဘၪ အၥိၭနီၪ လဂ့ၩ. ဆၧနီၪလဖၪ လမၩဂုးမၩခၧၫ့ဘၪ ယွၩအၥၫထနၫ လၧဆၧနဲၩ; လၧနီၪအဖၫ့ခိၪ မွဲအဒုၭအၪထၪ့ ဆၧအဲၪ့လိၬဆိၭချဲၩ့ လခီၫလီၫ.

5 but the goal of this command is love, out of a pure heart and a good conscience and sincere faith;
5 ဆၧလၧအမၩ လၧၫ့ထၪ့ဎွ့ၩထၪ့ ဆၧမၪလူၬနီၪ, မွဲဆၧအဲၪဆၧကွံၩ ဘၪဆဲၫ့ လၧဆၧၥၭဆံၫ့ ဒဲကၪ့ၡၧၫ့ လၧအဂ့ၩ, ဒဲဆၧနဲၩ လၩ့ထံၭလၩ့ဆ့ၭလီၫ.

6 from which things some, having missed the mark, have turned aside to vain talking;
6 ၦလနၩ့နၩ့ ဂၭဖျိၭ ဖၧၩ့ၥၭ နီၪ, လ့ၩဝ့ၫ ဒံၩ့ခံၫ့ဒၪ့ဎၩ့ ဖိးလၧဆၧချဲၩ့ ပျီၩပျီၩလီၫ.

7 desiring to be teachers of the law, though they understand neither what they say, nor about what they strongly affirm.
7 ၦလဖၪနီၪ မိကဲၪဘၪအၥၭ လၧဆၧမၪလူၬ အဆရၫၥံၪ လါနၫ့ဘိၩ, ဆၧလၧအလီၩဘၪဝ့ၫ ဒဲဆၧလၧအၥီၪ့ထဲၩ့ဆီၪ့တၭ, မွဲဘဲၫၥ့ၪလဲၪနီၪ, နၪဝ့ၫဒၪ ၥ့ၪအ့ၬ.

8 But we know that the law is good, if a man uses it lawfully,
8 အ့ၪမွဲ ဆၧမၪလူၬနီၪ, ၦထီးဝ့ၫ အ့ၪန့ တီၩတီၩလီၩ့လီၩ့တၭ, ပၥ့ၪယၫ လၧအမွဲမၬ ဆၧဂ့ၩလီၫ.

9 as knowing this, that law is not made for a righteous man, but for the lawless and insubordinate, for the ungodly and sinners, for the unholy and profane, for murderers of fathers and murderers of mothers, for manslayers,
9 ပၥ့ၪယၫ ဆၧယီၩ, ဆၧအီၪက့ၪလၩ့ ဆၧမၪလူၬ လမွဲဘၪ လၧၦတီၩၦလီၩ့ အဂး, အ့ၪမွဲ လၧၦမၩမၪဆၧ, ဒဲလၧၦလခိၭနၪဘၪဆၧ, ဒဲလၧၦလယူၭလယၪ့ဘၪယွၩ, ဒဲလၧဆၧဒဲၩဘၭဖိၪ, ဒဲလၧၦလဆံၫ့လဎံၪဘၪ, ဒဲလၧၦအၧၩ့ၦၥၫ့, ဒဲလၧၦမၩၥံၫအမိ ဒဲလၧၦမၩၥံၫအဖါ, ဒဲလၧၦမၩၥံၫၦၡၩ,

10 for the sexually immoral, for homosexuals, for slave-traders, for liars, for perjurers, and for any other thing contrary to the sound doctrine;
10 ဒဲလၧၦမၩမၪမုၪ မၩမၪခွၫ, ဒဲလၧၦအဲၪပခၧၩ့, ဒဲလၧၦအၪ့ဂူၪအၪ့မၧၫ့ဎီး ၦၡၩ, ဒဲလၧၦချဲၩ့ဘျံၭချဲၩ့ဘျၪဆၧ, ဒဲလၧၦလမၩဘၪဝ့ၫ ဘဲၫအဆိၪလၩ့အၥၭ အၥိၭလဖၪ အဂး, ဒဲကယဲ ဆၧဂူၫဂၩ လမံၩ့လါလါ လၧအမၩထံၬထၬ ဆၧၥီၪ့ဆၧၥၫ့ အဂးဆ့လီၫ.

11 according to the Good News of the glory of the blessed God, which was committed to my trust.
11 ဘဲၫယွၩ လၧအဘၪ ဆၧဆိၪဂ့ၩဝ့ၫ လဂၩ အဆၧၥၭထိၬအပရၧၫ့ လၧအအီၪ လၧဆၧအလၩအဖၩ့ အၥိၭ, လၧဆၧဖ့ၪလၫ့ဝ့ၫ လၧယၧၩယီၩ လီၫ.

12 And I thank him who enabled me, Christ Jesus our Lord, because he counted me faithful, appointing me to service;
12 ပကဆါ ယ့ၫၡူၬဎရံၬ လၧအဒုၭဆီၪ့ထၪ့ ယဂဲးယဘၭယီၩ, ယစံၭထၪ့အၪ့အူၭ အခိးအတၩ လီၫ. အဂဲးဘဲၫယီၩ မွဲအအီၪက့ၪယၧၩ လၧၦအလူတီၩ, ဒဲအီၪက့ၪထၪ့ယၧၩ လၧဆရၫ အဆၧမၩအလးလီၫ.

13 although I was before a blasphemer, a persecutor, and insolent. However, I obtained mercy, because I did it ignorantly in unbelief.
13 ယဝ့ၫဒၪယီၩ လၧအခၪ့ထံၭနီၪ, ယမွဲ ၦဒုၪဒွ့ၪဆၧ, ဒဲၦမၩအၧၩ့မၩၥၫ့ဆၧ, ဒဲၦအၥၭဆီၪ့လီၫ. မွဲလါနၫ့ဘိၩ ယမၩဆၧနီၪ, မွဲလၧယလၥ့ၪယၫဘၪဆၧ, ဒဲယလနဲၩဘၪ အကၠီၩ့ နီၪ, ယန့ဘၪ ဆၧယၫ့ၥၭ,

14 The grace of our Lord abounded exceedingly with faith and love which is in Christ Jesus.
14 ဒဲပကဆါ အခိးအတၩ အၪထၪ့ အၪအၪလ့ၬ အီၪလၧဆၧနဲၩ, ဒဲဆၧအဲၪဆၧကွံၩ လၧအအီၪ လၧယ့ၫၡူၬဎရံၬ အဖၧၩ့လီၫ.

15 The saying is faithful and worthy of all acceptance, that Christ Jesus came into the world to save sinners; of whom I am chief.
15 ဆၧချဲၩ့ လၧအမွဲအတီၩ, ဒဲကြၨၭ လၧၦကိၭဂၩဒ့ၭ ထိးဆၧၫ့ဝ့ၫ လထံၪ, မွဲ အယီၩ, ယ့ၫၡူၬဎရံၬ ဂဲၫလၩ့ လၧဂၪ့ခိၪချိၫ့ယီၩ ဘဲၫၥိၭ အမိထိးထဲၩ့တၩ့ထဲၩ့ ၦဆၧဒဲၩဘၭဖိၪ, လၧယမွဲ အဒိၪထုၬလီၫ.

16 However, for this cause I obtained mercy, that in me first, Jesus Christ might display all his patience, for an example of those who were going to believe in him for eternal life.
16 မွဲလါနၫ့ဘိၩ ယန့ဘၪ ဆၧယၫ့ၥၭ အဂဲးဘဲၫယီၩ, ဘဲၫၥိၭ ယ့ၫၡူၬ မိဒုၭနဲၪဆိၫ အဆၧအွံၪၥၭဆၧၩ့ ထီးအလူၬ လၧယဖၧၩ့, ဘဲၫၥိၭ ယမိကဲၪထၪ့ အဒီၩ့အထ့ၬ လၧၦၡၩၥံၪ လၧအမိနဲၩထဲၩ့ အဝ့ၫဒၪ လၧခဲၫ့ အဂး, ဘဲၫၥိၭ အဝ့ၫၥံၪ မိန့ဘၪ ဆၧမၧၫ့ အဆိၩအကၠၪလီၫ.

17 Now to the King eternal, immortal, invisible, to God who alone is wise, be honor and glory forever and ever. Amen.
17 စဎွၩ အဆိၩအကၠၪ, ၥံၫလၥ့ၪ, အီၪလဖျီၪ, န့ၫ ယွၩ လဂၩဎးနီၪ, မွဲဆၧယူၭဆၧယၪ့, ဒဲဆၧလၩဆၧဖၩ့ အီၪလၧအဝ့ၫဒၪ အဆိၩဆိၩအကၠၪကၠၪဆံၭ. အၩမံၩ့.

18 This instruction I commit to you, my child Timothy, according to the prophecies which led the way to you, that by them you may wage the good warfare;
18 ယဖိၪ စထံမၥံၫဧ့, ဆၧမၪလူၬလဖၪယီၩ ယဖ့ၪလၫ့နၧၩ ဘဲၫဆၧစံၭဝဲၩ လၧမီၪအချိၬ လၧနဂဲးနကၠီၪ့ အၥိၭ, ဘဲၫၥိၭ နမိဒုၭ ဆၧဒုၭအဂ့ၩ လၧအဖၧၩ့လီၫ.

19 holding faith and a good conscience; which some having thrust away made a shipwreck concerning the faith;
19 အီၪလၧဆၧနဲၩ, ဒဲကၪ့ၡၧၫ့ လၧအဂ့ၩ, လၧၦလနၩ့နၩ့ အီၪက့ၪခွံၬဝ့ၫတၭ, လၧဆၧအဂဲးနီၪ အဆၧနဲၩ အကဘၩ့ ဂၭဂီၩ့ဝ့ၫလီၫ.

20 of whom is Hymenaeus and Alexander; whom I delivered to Satan, that they might be taught not to blaspheme.
20 စဟဲၫမနံအၧၭ, ဒဲစအၫလ့ၭစၪ့ဒၧၫ အီၪဝ့ၫ လၧအကျၩတၭ, ဘဲၫၥိၭ အမိမၩလိၪဆၧ ထီးအဒုၪဒွ့ၪဆၧ လဂ့ၩနီၪ, ယဖ့ၪလၫ့ခွံၬယူၭ အဝ့ၫၥံၪ လၧမုၪခီၩလဲး အစူၪဖၧၩ့ယူၭလီၫ.

ၥ ထံမၥံၫ 1 Timothy 2

1 I exhort therefore, first of all, that petitions, prayers, intercessions, and givings of thanks, be made for all men:
1 မၩအၥၭဘဲၫနီၪတၭ, လၧဆၧထီးအလူၬ အမ့ၬယၫနီၪ ယပဂၨၪထၪ့ဆၧ လၧၦမိမၩဆိၫ ဆၧအၪ့ကံၩ့အၪ့ယၫ ဘၩဆိၪဖၪဆၧ, အၪ့ယၫန့ဆၧ, ဒဲစံၭထၪ့အၪ့အူၭ ဆၧအခိးအတၩ လၧၦၡၩ ကိၭဂၩဒ့ၭလဖၪ အဂး,

2 for kings and all who are in high places; that we may lead a tranquil and quiet life in all godliness and reverence.
2 လၧစဎွၩၥံၪ, ဒဲလၧကယဲ ၦကဲၪထၪ့ လၧၦဒိၪၦၡါၥံၪ အဂး, ဘဲၫၥိၭ ပမိအီၪလၩ့မါပံၭ, ဒဲအီၪဘၪလိၬအိၭလိၬ လၧဆၧယူၭယၪ့ယွၩ, ဒဲလၧဆၧလၩ့ထံးလၩ့ဆ့ၭလဖၪ အဖၧၩ့လီၫ.

3 For this is good and acceptable in the sight of God our Savior;
3 အဂဲးဘဲၫယီၩ ဆၧနီၪမွဲ ဆၧအဂ့ၩတၭ, ဘၪ ဆၧထိးထဲၩ့တၩ့ထဲၩ့ပၧၩ ယွၩလဂၩ အၥၭလီၫ.

4 who desires all people to be saved and come to full knowledge of the truth.
4 အဝ့ၫဒၪနီၪ ဆိၫ့ဝ့ၫ လၧၦၡၩ ကိၭဂၩဒ့ၭ မိထီၩ့ လၧဆၧထိးထဲၩ့တၩ့ထဲၩ့ဝ့ၫ, ဒဲအမိၥ့ၪယၫ ဆၧမွဲဆၧတီၩလီၫ.

5 For there is one God, and one mediator between God and men, the man Christ Jesus,
5 အဂဲးဘဲၫယီၩ ယွၩ အီၪလဂၩ တၭ, လၧယွၩ ဒဲၦၡၩ အဘိၩ့ဆၧၩ့နီၪ ၦအၪ့ယၫဆၧ နံၫခီၫလူၬ အီၪ လဂၩ တၭ, အဝ့ၫဒၪမွဲ ယ့ၫၡူၬဎရံၬ,

6 who gave himself as a ransom for all; the testimony in its own times;
6 လၧအဖ့ၪလၫ့ခွံၬဒၪအၥၭ လၧဆၧအဎွ့ၩ လၧၦကိၭဂၩဒ့ၭ အဂးနီၪ, အမုအလၩ မိဘၪ လၧဆၧထိးအၥၭလီၫ.

7 to which I was appointed a preacher and an apostle (I am telling the truth in Christ, not lying), a teacher of the Gentiles in faith and truth.
7 လၧဆၧနီၪလမံၩ့ အကၠီၩ့ ဆၧအီၪက့ၪယၧၩ လၧၦလီၩလၩ့လၬလၩ့ဆၧ ဒဲၦဆၧအၪ့မၧၫ့ဖိၪ, (မွဲယ လချဲၩ့ဘျံၭချဲၩ့ဘျၪဘၪဆၧ, ယချဲၩ့ဆၧ အမွဲအတီၩ,) ၦဆၨၩလဖၪ အဆရၫ လၧဆၧနဲၩ ဒဲဆၧမွဲဆၧတီၩ အဖၧၩ့လီၫ.

8 I desire therefore that the men in every place pray, lifting up holy hands without anger and doubting.
8 မၩအၥၭဘဲၫနီၪတၭ, ဘၪယၥၭ လၧၦခွၫလဖၪ မိယူၬထၪ့ အစူၪဆံၫ့ဎံၪ, ဒဲမိဘၩဆိၪဖၪဆၧ ကိၭအလးအစီၪ့ဒ့ၭ လၧအၥၭ လထၪ့ဘၪ, ဒဲအၥၭ လဂံၩ့ဂၩ့ဘၪနီၪလီၫ.

9 In the same way, that women also adorn themselves in decent clothing, with modesty and propriety; not just with braided hair, gold, pearls, or expensive clothing;
9 ဘဲၫနီၪၥိၭဆ့ လၧၦမုၪလဖၪ မိကီၩ့ဆၧၥိၭဆၧ ထီးအဂ့ၩအဘၪတၭ, မိကယၧၩ့အၥၭ လၧဆၧလၩ့ထံး, အီၪက့ၪအၥၭ တၡါၡါ, ဒဲအခိၪၥူၪနီၪ ထီးအီၪ လၧအၥံၪအၥၭ မွဲဂ့ၩ, ဒဲထီၫ့ၥံၪလွ့ၫၥံၪ မွဲဂ့ၩ, ဒဲမနံၬထၫ့မျါ မွဲဂ့ၩ, ဒဲဆၧကီၩ့ဆၧၥိၭ အလူဒိၪဎွ့ၩဒိၪ မွဲဂ့ၩ, လဂ့ၩ,

10 but (which becomes women professing godliness) with good works.
10 အ့ၪမွဲ လၧအမၩ ဆၧဂ့ၩ, ဘဲၫၦမုၪ လၧအအုၩ့လၩ့ဆၧ လၧအယူၭယၪ့ယွၩလဖၪ ဂ့ၩမၩဝ့ၫ အၥိၭနီၪလီၫ.

11 Let a woman learn in quietness with all subjection.
11 မွဲၦမုၪ အီၪလၩ့မါပံၭ, ဒဲခိၭနၪ ဆၧထီးအလူၬတၭ, မၩလိၪဆၧ ဆံၭ.

12 But I don’t permit a woman to teach, nor to exercise authority over a man, but to be in quietness.
12 ၦမုၪ ၥီၪ့လိၪနဲၪလိၪဆၧနီၪ, မၩဒၪဆၧ လၧၦခွၫအဖၫ့ခိၪ, ယလဖ့ၪလၫ့ဘၪ ယဝ့ၫ, မွဲအအီၪလၩ့မါပံၭဆံၭ.

13 For Adam was first formed, then Eve.
13 အဂဲးဘဲၫယီၩ ဆၧတဲၩ့လၩ့ဆိၫ စအၫဒၫ့နီၪ, တဲၩ့လၩ့ နးအံၫ လၧခဲၫ့လီၫ.

14 Adam wasn’t deceived, but the woman, being deceived, has fallen into disobedience;
14 လမွဲဘၪ ဆၧအၪ့လီၫန့ စအၫဒၫ့, အ့ၪမွဲ ၦမုၪဘၪ ဆၧအၪ့လီၫန့ဝ့ၫတၭ, လၩ့မၪဆၧလီၫ.

15 but she will be saved through her childbearing, if they continue in faith, love, and sanctification with sobriety.
15 မွဲလါနၫ့ဘိၩ အ့ၪအီၪဂုးအီၪခၧၫ့ လၧဆၧနဲၩ, ဒဲဆၧအဲၪ ဒဲလၧဆၧဆံၫ့ဎံၪ အဖၧၩ့, ဒဲအီၪက့ၪအၥၭ ဂုးဂုးခၧၫ့ခၧၫ့, မိန့ဘၪ ဆၧဖီၩ့ဖျ့ၭ လၧအဆီၫ့အီၪန့ အဖိၪ အဖၧၩ့လီၫ.

ၥ ထံမၥံၫ 1 Timothy 3

1 This is a faithful saying: if a man seeks the office of an overseer, he desires a good work.
1 ဆၧချဲၩ့ လၧအမွဲအတီၩ လထံၪမွဲ အယီၩ, ၦၡၩလဂၩဂၩ အ့ၪဆိၫ့ လၧအမိကဲၪထၪ့ ဆရၫယိဆၧ နီၪ, မွဲ အဆိၫ့န့ဘၪ ဆၧမၩ လၧအဂ့ၩ လမံၩ့လီၫ,

2 The overseer therefore must be without reproach, the husband of one wife, temperate, sensible, modest, hospitable, good at teaching;
2 မၩအၥၭဘဲၫနီၪတၭ, ဆရၫယိဆၧလဂၩနီၪ ဘၪအီၪ ဘဲၫၦလၧဆၧအီၪက့ၪ ဆၧမၪ လၧအလီၩ့ အလး လအီၪဘၪ, ၦအီၪလၧအမၫလဂၩ, ၦထီးလၩ့အၥၭ, ၦအၥၭအီၪတၡါၡါ, ၦလၩ့ထံးလၩ့ဆ့ၭ ၦထိးဆၧၫ့ၦမွံၩ, ၦၥီၪ့လိၪဆၧၥ့ၪ,

3 not a drinker, not violent, not greedy for money, but gentle, not quarrelsome, not covetous;
3 လမွဲဘၪ ၦအီၪလၧစဘံၭထံၫ အနဲၩ့ထံၭ, လမွဲဘၪ ၦဒိၪဆၧထးဆၧ, လမွဲဘၪ ၦမၩဆၧ လၧအလၩအဖၩ့, လအီၪဘၪ ဘဲၫၥိၭ အမိန့အၪထၪ့ဆၧ, မွဲၦအွံၪၥၭဆၧၩ့ဆၧ, ၦလၧအလအဲၪ့လိၬဆိၬချဲၩ့ဘၪ, ၦလၧအလလီၫ့ကီၩ့ ၥၭကွံၩဘၪ စ့ၩတၭ,

4 one who rules his own house well, having children in subjection with all reverence;
4 ၦလၧအစ့ၩရၫ့ အဂံၪ့ဒၪဝ့ၫ ဂ့ၩဂ့ၩဘၪဘၪ, ဒဲၦလၧအၥီၪ့နၧၩ့ၥီၪ့စၪ အဖိၪအလံၩ လၧဆၧအကြၨၭ ထီးအလူၬလီၫ.

5 (but if a man doesn’t know how to rule his own house, how will he take care of the assembly of God?)
5 (ၦစ့ၩရၫ့ အဂံၪ့ဒၪဝ့ၫ ဘဲၫၥ့ၪလဲၪ ဘဲၫၥ့ၪလဲၪနီၪ, အ့ၪလၥ့ၪယၫဘၪဝ့ၫတၭ, မွဲအယိ ယွၩအဆၧအီၪကီၪ့ မိၥ့ၪ ဘဲၫၥ့ၪလဲၪ ဘဲၫၥ့ၪလဲၪ.)

6 not a new convert, lest being puffed up he fall into the same condemnation as the devil.
6 လမွဲဘၪ ၦကဲၪထၪ့ၥၫ့ အထံၩအဖျဲ, အ့ၪမွဲဘဲၫနီၪ မိအီၪက့ၪထၪ့ထီၫအၥၭတၭ, ဘၪလဘၪ မိလၩ့ထ့ၬ ဘၪခိၬ လၧမုၪခီၩလဲး အဆၧလၩ့မၪ အဖၧၩ့ လီၫ.

7 Moreover he must have good testimony from those who are outside, to avoid falling into reproach and the snare of the devil.
7 အ့ၪမွဲ ဘၪအီၪ လၧအလၩအဖၩ့ လၧၦအီၪလၧခီၫ့ အမ့ၬယၫ ဘဲၫၥိၭ အထီးဘၪ ဆၧဒုၪဒွ့ၪ, ဒဲမုၪခီၩလဲး အဖျံၩခွၩ့ အဖၧၩ့ လဂ့ၩ လီၫ.

8 Servants, in the same way, must be reverent, not double-tongued, not addicted to much wine, not greedy for money;
8 ဘဲၫနီၪအၥိၭ ၦၥံၩ့တီၬလဖၪနီၪ, ဘၪမွဲ ၦလၧအအီၪက့ၪ အၥၭဂုးခၧၫ့ လမွဲဘၪ ၦဖျ့ၩ နံၫဘံၪ့, ၦလအီၩလၨၪဘၪ စဘံၭထံၫ, ၦလမၩဘၪဆၧ လၧအလၩအဖၩ့ လအီၪဘၪ ဘဲၫၥိၭ အမိန့အၪထၪ့ဆၧနီၪ,

9 holding the mystery of the faith in a pure conscience.
9 ဘၪဖီၪ့ထၬ ဆၧနဲၩ အဆၧအီၪၥူၪ လၧကၪ့ၡၧၫ့ဆံၫ့ဎံၪ အဖၧၩ့ လီၫ.

10 Let them also first be tested; then let them serve if they are blameless.
10 ၦလဖၪယီၩ, မွဲအဒိၭဆိၫဒၪ ဆၧမၩခွါ ဂီၩ့တၭ; အီၪက့ၪ ဆၧမၪ လၧအလီၩ့ အလး အ့ၪလအီၪဘၪနီၪ, ထီးနီၪလဖၧၫ့ မွဲအကဲၪထၪ့ ၦၥံၩ့တီၬဆံၭ.

11 Their wives in the same way must be reverent, not slanderers, temperate, faithful in all things.
11 ဘဲၫနီၪအၥိၭ အမၫၥံၪ ဘၪမွဲ ၦလၧအအီၪက့ၪအၥၭ ဂုးခၧၫ့ လမွဲဘၪ ၦအီၪက့ၪဆၧမၪ လၧဂူၫဂၩ အလီၩ့ ပျီၩပျီၩ ဘၪ မွဲၦထီးလၩ့အၥၭ; ၦအလူတီၩ လၧဆၧထီးအလူၬ အဖၧၩ့နီၪလီၫ.

12 Let servants be husbands of one wife, ruling their children and their own houses well.
12 ၦၥံၩ့တီၬၥံၪ, လဂၩဘၪလဂၩနီၪ, မွဲအအီၪလၧအမၫ လဂၩဎး ဆံၭ. မွဲအစ့ၩရၫ့ အဖိၪအလံၩ အဂံၪ့ဒၪဝ့ၫ ဂ့ၩဂ့ၩဘၪဘၪဆံၭ.

13 For those who have served well gain for themselves a good standing, and great boldness in the faith which is in Christ Jesus.
13 အဂဲးဘဲၫယီၩ ၦလၧအမၩယူၭ ၥံၩ့တီၬ အဆၧ ဂ့ၩဂ့ၩဘၪဘၪလဖၪနီၪ, န့ဘၪယူၭ အလၩအဖၩ့ အလး လၧအနၫ့ဆါ အဂး, ဒဲအၥၭဒူၩဖၭဒိၪ လၧဆၧနဲၩ လၧအအီၪ လၧယ့ၫၡူၬဎရံၬ အဖၧၩ့လီၫ.

14 These things I write to you, hoping to come to you shortly;
14 ယယိလါ လၧယမိလ့ၩ လၧနအီၪ ချဲၫ့ချဲၫ့တၭ, ယကွ့ၭန့နၧၩ လၧဆၧယီၩလဖၪ,

15 but if I wait long, that you may know how men ought to behave themselves in the house of God, which is the assembly of the living God, the pillar and ground of the truth.
15 ဘဲၫၥိၭ ယ အ့ၪအီၪယံၬအီၪနးနီၪ, နမိၥ့ၪယၫ လၧနကြၨၭမၩနၥၭ ဘဲၫၥ့ၪလဲၪ ဘဲၫၥ့ၪလဲၪ လၧယွၩအဂံၪ့ဖၧၩ့ လၧအမွဲ ယွၩ လၧအမၧၫ့ဝ့ၫ အဆၧအီၪကီၪ့ ဆၧမွဲဆၧတီၩ အထုၪ့, ဒဲအခၪ့ထံၭလီၫ.

16 Without controversy, the mystery of godliness is great: God was revealed in the flesh, justified in the spirit, seen by angels, preached among the nations, believed on in the world, and received up in glory.
16 ဆၧအီၪၥူၪ ဘၪဆဲၫ့ လၧဆၧယူၭဆၧယၪ့ယွၩနီၪ, မွဲ အဒိၪအယိၬတၭ ဂဲးလိၬ အလးလအီၪဘၪ; ယွၩ အီၪဖျီၪထၪ့ လၧဆၧဖံၭဆၧယၪ အဖၧၩ့တၭ, ဘၪ ဆၧအီၪက့ၪတီၩ အီၪက့ၪလီၩ့ဝ့ၫ လၧၥၭမု အဖၧၩ့, အၥီၫ့လဖၪ ဒၪဘၪ အဝ့ၫ ဘၪ ဆၧလီၩလၩ့လၬလၩ့ အဂဲးအကၠီၪ့ လၧၦဆၨၩလဖၪ အကျၩ, လၧဆၧနဲၩထဲၩ့ဝ့ၫ လၧဂၪ့ခိၪချိၫ့, ဘၪ ဆၧမၩန့ထဲၩ့ဝ့ၫ လၧဆၧလၩဆၧဖၩ့ အဖၧၩ့ လီၫ.

ၥ ထံမၥံၫ 1 Timothy 4

1 But the Spirit says expressly that in later times some will fall away from the faith, paying attention to seducing spirits and doctrines of demons,
1 ဘိၩ့နဲၪ့ယီၩ ၥၭမုလဂၩနီၪ စံၭဝ့ၫ လၩ့ထံးလၩ့ဆ့ၭ လၧၦလနၩ့နၩ့ မိကဒံၩကဒၩခွံၬအၥၭ လၧဆၧနဲၩ အဖၧၩ့ လၧအဆၧၫ့အထီ လၧခဲၫ့ထုၬ အဖၧၩ့တၭ, မိနဲၩ ၥၭလဖၪ လၧအအၪ့လီၫဆၧ, ဒဲဆၧၥီၪ့ဆၧၥၫ့ လၧအဘၪဆဲၫ့ လၧဆၧနၪၥံၪ,

2 through the hypocrisy of men who speak lies, branded in their own conscience as with a hot iron;
2 ချဲၩ့ ဆၧအဘျံၭအဘျၪ လၧဆၧအၪ့လီၫ အဖၧၩ့, အီၪလၧကၪ့ၡၧၫ့ ဘၪခိဎီၩဝ့ၫ လၧထၭခိလီၫ.

3 forbidding marriage and commanding to abstain from foods which God created to be received with thanksgiving by those who believe and know the truth.
3 မွဲအချဲၩ့ထၬဆၧ ဘဲၫၥိၭ ၦထီးန့မၫန့ဝၩ လဂ့ၩ; မၪလူၬဝ့ၫ လၧၦဘၪဒုၪ ဆၧအၪ့ လၧယွၩ တဲၩ့လၩ့ဝ့ၫ ဘဲၫၥိၭ ၦလၧအနဲၩဆၧ, ဒဲၥ့ၪယၫ ဆၧမွဲဆၧတီၩလဖၪ မိဒိၭန့ဝ့ၫ လၧဆၧစံၭထၪ့အၪ့အူၭ ဆၧအခိးအတၩလီၫ.

4 For every creature of God is good, and nothing is to be rejected, if it is received with thanksgiving.
4 အဂဲးဘဲၫယီၩ ကယဲ ဆၧလၧယွၩ တဲၩ့လၩ့ လမံၩ့လါလါမွဲ အဂ့ၩတၭ, ၦအ့ၪဒိၭန့ဝ့ၫ လၧဆၧစံၭထၪ့အၪ့အူၭ ဆၧအခိးအတၩနီၪ, ဘၪခွံၬၡိၭ ဆၧနးမံၩ့အ့ၬ.

5 For it is sanctified through the word of God and prayer.
5 အဂဲးဘဲၫယီၩ မွဲအဆံၫ့ဎံၪထၪ့ဝ့ၫ လၧယွၩအလူအထၫ ဒဲဆၧဘၩဆိၪဖၪလီၫ.

6 If you instruct the brothers of these things, you will be a good servant of Christ Jesus, nourished in the words of the faith, and of the good doctrine which you have followed.
6 ယ့ၫၡူၬဎရံၬ အဎီးအၡၩ လၧအဂ့ၩ လဂၩ. န အ့ၪဒုၭၥ့ၪယၫ ထၧၫ့ဖုဝဲၥံၪ လၧဆၧယီၩလဖၪတၭ, နမိမွဲ ယ့ၫၡူၬဎရံၬ အခ့ၫအၡၩ လၧအဂ့ၩ, ဒဲဘၪ ဆၧလုအၪ့လုအီၩ နၧၩ လၧဆၧနဲၩ အလူအထၫ အဖၧၩ့, ဒဲဆၧၥီၪ့ဆၧၥၫ့ လၧအဂ့ၩ လၧနလီၩ့ ထီးန့ဝ့ၫလဖၪလီၫ.

7 But refuse profane and old wives’ fables. Exercise yourself toward godliness.
7 အ့ၪမွဲ ၦမုၪၥၭၡါ အပိၩ့ ပျီၩပျီၩလဖၪနီၪ ဂၭဎ့ၭခွံၬ တၭ, ၥီၪ့လၩ့ဒၪနၥၭ လၧဆၧယူၭဆၧယၪ့ယွၩဆံၭ.

8 For bodily exercise has some value, but godliness has value in all things, having the promise of the life which is now, and of that which is to come.
8 အဂဲးဘဲၫယီၩ ၦမိၡါ အဆၧမၩနီၪ မွဲအန့ကၩဆၧ လဆံၭဖိၪလီၫ. အ့ၪမွဲ ဆၧယူၭဆၧယၪ့ယွၩနီၪ, မွဲအအီၪလၧဆၧစံၭဝဲၩ လၧအဘၪဆဲၫ့ လၧဆၧမၧၫ့အယီၩ လကၠၪ ဒဲကဲခိၭ နးကၠၪ ဆ့, အီၪဝ့ၫ လၧဆၧန့ကၩ ဆၧထီးအလူၬ အဂးလီၫ.

9 This saying is faithful and worthy of all acceptance.
9 ဆၧချဲၩ့လထံၪနီၪ မွဲအမွဲအတီၩ, ဒဲ ဂ့ၩ လၧၦထီးအလူၬ ဒိၭန့ဝ့ၫလီၫ.

10 For to this end we both labor and suffer reproach, because we have set our trust in the living God, who is the Savior of all men, especially of those who believe.
10 အဂဲးဘဲၫယီၩ မွဲလၧဆၧနီၪ အကၠီၩ့တၭ, ပမၩဆၧဆီၪ့ ဒဲပဘၪ ဆၧဒုၪဒွ့ၪ, အဂဲးဘဲၫယီၩ ပဒီၩ့ထိၬဒီၩ့နဲၩ့ပၥၭ လၧယွၩ လၧအမၧၫ့, လၧအမွဲ ဆၧထိးထဲၩ့တၩ့ထဲၩ့ ၦကိၭဂၩဒ့ၭ, ၦလၧအနဲၩဆၧလဖၪ လၩ့မဲၩဒၪဆၧလီၫ.

11 Command and teach these things.
11 ဆၧယီၩလဖၪ မၪလူၬ ဒဲၥီၪ့လိၪ နဝ့ၫဆံၭ.

12 Let no man despise your youth; but be an example to those who believe, in word, in your way of life, in love, in spirit, in faith, and in purity.
12 နဝ့ၫဒၪယီၩ, မွဲနထီးဖ့ၪလၫ့ ၦမၩကြၩ့ထမးနၧၩ လၧနၥၭဘၪ့ အကၠီၩ့နီၪ နးဂၩလဂ့ၩ; မွဲနကဲၪထၪ့ နဝ့ၫဒၪ လၧဆၧအဒီၩ့အထ့ၬ လၧၦနဲၩဆၧ အမ့ၬယၫ လၧဆၧချဲၩ့ အဖၧၩ့, ဒဲလၧဆၧဖံၭဆၧမၩ အဖၧၩ့, ဒဲလၧဆၧအဲၪဆၧကွံၩ အဖၧၩ့, ဒဲလၧဆၧနဲၩ အဖၧၩ့, ဒဲလၧဆၧဆံၫ့ဎံၪလဖၪ အဖၧၩ့ဆံၭ.

13 Until I come, pay attention to reading, to exhortation, and to teaching.
13 ယဂဲၫလချုၭ ထီၩ့ဒံၭဘၪနီၪ, အီၪက့ၪနၥၭ လၧဆၧယိလံၬယိလဲ, လၧဆၧပဂၨၪထၪ့ ဂူၫဂၩၥံၪ, လၧဆၧၥီၪ့ထဲၩ့ၥၫ့ထဲၩ့ဆၧဆံၭ.

14 Don’t neglect the gift that is in you, which was given to you by prophecy, with the laying on of the hands of the elders.
14 ဆၧဖ့ၫလၫ့ အီၪလၧနဖၧၩ့ လၧဆၧဖ့ၪလၫ့နၧၩ ဘဲၫ မီၪအချိၬ အၥိၭ, လၧၦၥုၪ့က့ၭၥၭၡါ အီၪက့ၪ အစူၪ လၧနလီၩ့နီၪ, နလယိလခွါဘၪ အဝ့ၫတၭ, နထီးအီၪ လဂ့ၩ.

15 Be diligent in these things. Give yourself wholly to them, that your progress may be revealed to all.
15 ဆၧနီၪလဖၪ ဆီၫ့မီၪ့ အဂဲးအကၠီၪ့တၭ, နနၫ့ဆါဒၪ နဝ့ၫ လူၬနဂဲး လူၬနဘၭ ထီးအလူၬ လၧအဂး, ဘဲၫၥိၭ နဆၧအၪထၪ့ဂီထၪ့ လမံၩ့ မိဖျီၪထၪ့ လၧၦကိၭဂၩဒ့ၭ အမ့ၬယၫဆံၭ.

16 Pay attention to yourself, and to your teaching. Continue in these things, for in doing this you will save both yourself and those who hear you.
16 ထီးလၩ့နၥၭ လၧနနၫ့ဆါဒၪနဝ့ၫ ဒဲလၧဆၧၥီၪ့ဆၧၥၫ့ ဆံၭ. အီၪဂုးခၧၫ့ လၧအဖၧၩ့ဆံၭ. အဂဲးဘဲၫယီၩ နမၩဆၧ ဘဲၫနီၪတၭ, နမိထိးထဲၩ့တၩ့ထဲၩ့ နနၫ့ဆါဒၪနဝ့ၫ, ဒဲၦလၧအနါဂၧၫ့နၧၩလဖၪနီၪလီၫ.

ၥ ထံမၥံၫ 1 Timothy 5

1 Don’t rebuke an older man, but exhort him as a father; the younger men as brothers;
1 ၦၥုၪ့က့ၭၥၭၡါနီၪ ထီးအၪ့လၬ လဂ့ၩ, အ့ၪမွဲ အၪ့ကံၩ့အၪ့ယၫဝ့ၫ ဘဲၫဖါ အၥိၭ, ၦခွၫ လၧအၥၭဘၪ့လဖၪနီၪ, ဘဲၫထၧၫ့ဖုဝဲခွၫ အၥိၭ,

2 the elder women as mothers; the younger as sisters, in all purity.
2 ၦမုၪ အၥၭၡါလဖၪနီၪ, ဘဲၫမိၥံၪ အၥိၭ, ၦမုၪ အၥၭဘၪ့လဖၪနီၪ ဘဲၫထၧၫ့ဖုဝဲမုၪ အၥိၭ လၧဆၧဆံၫ့ဎံၪ ထီးအလူၬ အဖၧၩ့ဆံၭ.

3 Honor widows who are widows indeed.
3 ၦမုၪမဲၫၥံၪ လၧအမွဲ ၦမုၪမဲၫ လၩ့ထံးလၩ့ဆ့ၭလဖၪနီၪ ယူၭယၪ့ အဝ့ၫၥံၪ ဆံၭ.

4 But if any widow has children or grandchildren, let them learn first to show piety towards their own family, and to repay their parents, for this is acceptable in the sight of God.
4 အ့ၪမွဲ ၦမုၪမဲၫ လဂၩဂၩ အ့ၪအီၪ လၧအဖိၪအလံၩ မွဲဂ့ၩ, အလံၩအလိၩ မွဲဂ့ၩ, မွဲ အဝ့ၫၥံၪနီၪ မၩလိၪဆိၫ ဆၧယူၭဆၧယၪ့ယွၩ လၧအဂံၪ့ဒၪဝ့ၫတၭ, မွဲအဝ့ၫၥံၪ လိၭထဲၩ့ အမိအဖါ အဖံၫအဖူၫ အခိးအတၩဆံၭ, အဂဲးဘဲၫယီၩ ဆၧယီၩ မွဲအဂ့ၩ, ဒဲဆၧဘၪဒၪယွၩအၥၭလီၫ.

5 Now she who is a widow indeed, and desolate, has her hope set on God, and continues in petitions and prayers night and day.
5 ၦလၧအမွဲ ၦမုၪမဲၫ လၩ့ထံးလၩ့ဆ့ၭ ဒဲအီၪယူဝ့ၫနီၪ, အဝ့ၫဒၪ ယိလါဆၧ လၧယွၩအဖၧၩ့, အီၪဝ့ၫ လၧဆၧအၪ့ကံၩ့အၪ့ယၫ, ဒဲလၧဆၧဘၩဆိၪဖၪ အဖၧၩ့ လၧမုနၩနၩ ဒဲလၧမုဆၫဆၫလီၫ.

6 But she who gives herself to pleasure is dead while she lives.
6 အ့ၪမွဲ ၦမုၪ လၧအအီၪဝ့ၫ လၧဆၧမုၬလၩ အဖၧၩ့နီၪ, မၧၫ့ဝ့ၫ အဘိၩ့ဘၭ, မွဲအၥံၫယူၭ လီၫ.

7 Also command these things, that they may be without reproach.
7 ဘဲၫၥိၭ ဆၧအီၪက့ၪ ဆၧမၪ လၧအလီၩ့ အလးထီးအီၪ လဂ့ၩတၭ, ဆၧယီၩလဖၪ မၪလူၬဆံၭ.

8 But if anyone doesn’t provide for his own, and especially his own household, he has denied the faith, and is worse than an unbeliever.
8 ၦလဂၩဂၩ အ့ၪလယိလခွါဘၪ အဆၧဒၪဝ့ၫ, ဒဲအဂံၪ့ဖိၪဒၪဝ့ၫ လၩ့ထံးလၩ့ဆ့ၭ တၭ, မွဲအခွံၬၡိၭခွံၬယူၭ ဆၧနဲၩနီၪ, ဒဲအအၧၩ့နဲၪ့ ၦလနဲၩဘၪဆၧဒံၭလီၫ.

9 Let no one be enrolled as a widow under sixty years old, having been the wife of one man,
9 ၦမုၪမဲၫ လၧအၥၭ လဎွ့ၩထၪ့ဒံၭဘၪ အနံၪ့ဎူၫဆံၫနီၪ လၧအဝၩ အီၪယူၭ လဆၫ့တၭ, မွဲၦထီးဆူၪလၩ့ အမံၩ့ လဂ့ၩ.

10 being approved by good works, if she has brought up children, if she has been hospitable to strangers, if she has washed the saints’ feet, if she has relieved the afflicted, and if she has diligently followed every good work.
10 အ့ၪမွဲ ၦလၧအမၩ ဆၧဂ့ၩတၭ, အီၪလၧ ၦထိးအၥၭ လၧအဂး, အ့ၪလုအၪ့ယူၭ အဖိၪအလံၩ, အ့ၪထိးဆၧၫ့ယူၭ ၦမွံၩ, အ့ၪၥူၪဝၭဆံၫ့ယူၭ ၦဆံၫ့ဎံၪ အခၪ့, အ့ၪမၩဆၧၩ့ယူၭ ၦဘၪ ဆၧၡၪ့ဆၧနၭ, အ့ၪလီၩ့ မၩဆီၪ့ ဆၧအဂ့ၩ ထီးအလူၬတၭ, [မွဲၦဆူၪလၩ့ အမံၩ့ ဆံၭ.]

11 But refuse younger widows, for when they have grown wanton against Christ, they desire to marry;
11 အ့ၪမွဲ ၦမုၪမဲၫ လၧအၥၭဘၪ့လဖၪနီၪ, ထိးဆၧၫ့ လဂ့ၩ အဂဲးဘဲၫယီၩ ထီးအဒိၭန့ ဎရံၬ အဆၧၥီၪ့ဆၧၥၫ့ လကဲၪလၧၩ့ဘၪတၭ မိန့ အဝၩလီၫ.

12 having condemnation, because they have rejected their first pledge.
12 မွဲအလမၩတီၩဘၪဝ့ၫ ဘဲၫအအုၩ့လၩ့ဆၧ လၧအၥၫ့ အၥိၭတၭ, မိဘၪ ဆၧစ့ၩရၫ့ဝ့ၫလီၫ.

13 Besides, they also learn to be idle, going about from house to house. Not only idle, but also gossips and busybodies, saying things which they ought not.
13 အထီနီၪ မွဲအမၩလိၪဆၧ လၧအမိအီၪကၠုၪ့အၥၭတၭ, လ့ၩဝံၩ့ဝၩ့ လဂံၪ့ဘၪလဂံၪ့တၭ, အီၪကၠုၪ့အၥၭ လကၭလၧၩ့, အ့ၪမွဲ လီၩထဲၩ့ကြၩ့ဆၧ, မၩဝံၩ့ဝၩ့အၥၭ ဘဲၫနီၪ လထံၪဎးတၭ, ချဲၩ့ဆၧ လၧအလဂ့ၩချဲၩ့ဘၪဝ့ၫလီၫ.

14 I desire therefore that the younger widows marry, bear children, rule the household, and give no occasion to the adversary for insulting.
14 မၩအၥၭဘဲၫနီၪတၭ, ဘၪယၥၭ လၧၦမုၪမဲၫ လၧအၥၭဘၪ့လဖၪနီၪ န့အဝၩ, ဆီၫ့အီၪန့ အဖိၪ, ယိ အဂံၪ့အဎၫ့တၭ, အီၪဝ့ၫ ဘဲၫၥိၭ ဆၧအဒုၪအဒၩ ထီးဒၪန့အလး လၧအမိဒုၪဒွ့ၪဆၧ နးစီၪ့ လဂ့ၩ လီၫ.

15 For already some have turned aside after Satan.
15 အဂဲးဘဲၫယီၩ ဘိၩ့နဲၪ့ယီၩ ဒၪလ့ၬ လနၩ့နၩ့ ဂၭဖျိၭ ဖၧၩ့ၥၭတၭ, ဖိၬယူၭ မုၪခီၩလဲး အခဲၫ့ယူၭလီၫ.

16 If any man or woman who believes has widows, let them relieve them, and don’t let the assembly be burdened; that it might relieve those who are widows indeed.
16 ၦလၧအနဲၩဆၧ ၦမုၪမွဲဂ့ၩ, ၦခွၫမွဲဂ့ၩ, အ့ၪအီၪလၧ အမုၪမဲၫလဖၪတၭ, မွဲအမၩဆၧၩ့လါ အဝ့ၫၥံၪဆံၭ, ထီးမၩဎၧၫ့ဆၧ လၧဆၧအီၪကီၪ့ အလီၩ့ လဂ့ၩ; မွဲဘဲၫၥိၭ ဆၧအီၪကီၪ့ မိမၩဆၧၩ့, ၦလၧအမွဲ ၦမုၪမဲၫ လၩ့ထံးလၩ့ဆ့ၭလဖၪနီၪလီၫ.

17 Let the elders who rule well be counted worthy of double honor, especially those who labor in the word and in teaching.
17 ၦၥုၪ့က့ၭၥၭၡါ လၧအယိဆၧ ဂ့ၩဂ့ၩဘၪဘၪလဖၪနီၪ မွဲၦအီၪက့ၪဝ့ၫ လၧၦဂ့ၩန့ဘၪ ဆၧယူၭဆၧယၪ့ နံၫစၩ တၭ, ၦလၧအလီၩလၩ့လၬလၩ့ ဆၧအလူအထၫ ဒဲၥီၪ့ထဲၩ့ၥၫ့ထဲၩ့ဆၧလဖၪနီၪ အၪဒၪအဆၧဒံၭလီၫ.

18 For the Scripture says, “You shall not muzzle the ox when it treads out the grain.” And, “The laborer is worthy of his wages.”
18 အဂဲးဘဲၫယီၩ ဆၧကွ့ၭအၥၭ စံၭဝ့ၫဒၪ, ချီ လၧအယဲး ဘုၪယီၩ, ထီး ၥံၫ့ထၬ အနိၭ လဂ့ၩ တၭ, ၦမၩ ဆၧနီၪ ကြၨၭန့ဘၪ အလံၩ့အလဲၫ လီၫ.

19 Don’t receive an accusation against an elder, except at the word of two or three witnesses.
19 ဆၧအီၪက့ၪ ဆၧမၪ လၧၦၥုၪ့က့ၭၥၭၡါ အလီၩ့နီၪ, ၦထိးအၥၭ နံၫဂၩ ၥၧၫ့ဂၩ အ့ၪလအီၪဘၪ တၭ, ထီးထိးဆၧၫ့ လဂ့ၩ.

20 Those who sin, reprove in the sight of all, that the rest also may be in fear.
20 ၦလၧအမၩမၪဆၧလဖၪနီၪ, ဘဲၫၥိၭ ၦဂူၫဂၩၥံၪ မိၥၭမဲၪဆၧတၭ, အၪ့ၥီၪ့ အဝ့ၫၥံၪ လၧၦထီးအလူၬ အမ့ၬယၫဆံၭ.

21 I command you in the sight of God, and Christ Jesus, and the chosen angels, that you observe these things without prejudice, doing nothing by partiality.
21 ယမၪလူၬနၧၩ လၧယွၩ, ဒဲကဆါ ယ့ၫၡူၬဎရံၬ ဒဲအၥီၫ့ၥံၪ လၧအဘၪ ဆၧရွံန့ဝ့ၫလဖၪ အမ့ၬယၫ, ဘဲၫၥိၭ နမိထီးန့ ဆၧနီၪလဖၪ လၧနလစ့ၩရၫ့ဝဲၩဘၪဆၧ တၭ, လယိ ဒိၪဆံၭအၪၡၩဘၪ ဆၧနးမံၩ့ လီၫ.

22 Lay hands hastily on no one, neither be a participant in other men’s sins. Keep yourself pure.
22 ထီးအီၪက့ၪ နစူၪ ချဲၫ့ချဲၫ့ လၧၦအလီၩ့ နးဂၩ လဂ့ၩ, တၭ အီၪက့ၪဎုၬ နၥၭ လၧဂူၫဂၩ အဆၧမၪနီၪ နးမံၩ့လဂ့ၩ, ခိၭ နၥၭ အီၪဆံၫ့ဎံၪဆံၭ.

23 Be no longer a drinker of water only, but use a little wine for your stomach’s sake and your frequent infirmities.
23 ထီးအီၩလၧၩ့န့ၫ ထံၫ လဂ့ၩ, မွဲလၧနအီၩ့ဖၧၩ့ အကၠီၩ့, ဒဲနမၩ လကဲၪဘၪ ဆိၫဆိဆိၫဆိ အကၠီၩ့တၭ, အီၩ စဘံၭထံၫ လဆံၭလခ့ ဆံၭ.

24 Some men’s sins are evident, preceding them to judgment, and some also follow later.
24 ၦလနၩ့နၩ့နီၪ အဆၧဒဲၩဘၭ အီၪဖျီၪဝ့ၫဒၪ တၭ, လ့ၩအီၪဝဲၩဝ့ၫ လၧအမ့ၬယၫ လၧဆၧစ့ၩရၫ့ အအီၪ, ဒဲလနၩ့နၩ့နီၪ, အဆၧဒဲၩဘၭ ဖိၬအခဲၫ့လီၫ.

25 In the same way also there are good works that are obvious, and those that are otherwise can’t be hidden.
25 ဘဲၫနီၪအၥိၭ ၦလနၩ့နၩ့နီၪ အဆၧမၩဂ့ၩ အီၪဖျီၪဝဲၩဝ့ၫတၭ, ဆၧလၧအလမွဲဘၪ ဘဲၫနီၪအၥိၭတၭ, အီၪၥူၪဝ့ၫ ၥ့ၪဆ့အ့ၬ.

ၥ ထံမၥံၫ 1 Timothy 6

1 Let as many as are bondservants under the yoke count their own masters worthy of all honor, that the name of God and the doctrine not be blasphemed.
1 ထီးဒၪ အဎီးအၡၩ လၧအအီၪ လၧနိၪယိၭဘီၩ့ အဖၫ့လၬလဖၪနီၪ, မွဲအအီၪက့ၪ အကဆါဒၪဝ့ၫလဖၪ လၧၦအဂ့ၩ ဒိၭဆၧယူၭယၪ့ ထီးအလူၬဘီၪ; မွဲဘဲၫၥိၭ ယွၩ အမံၩ့, ဒဲအဆၧၥီၪ့ဆၧၥၫ့ ထီးဘၪ ဆၧဒုၪဒွ့ၪဝ့ၫ လဂ့ၩ,

2 Those who have believing masters, let them not despise them, because they are brothers, but rather let them serve them, because those who partake of the benefit are believing and beloved. Teach and exhort these things.
2 တၭ ၦအီၪလၧအကဆါလဖၪ လၧအနဲၩဆၧ, လၧအမွဲ ထၧၫ့ဖုဝဲ အကၠီၩ့နီၪ, မွဲအထီးမၩကြၩ့ထမး အဝ့ၫၥံၪ လဂ့ၩ, အ့ၪမွဲ မၩဆၧ ဆီၪ့နဲၪ့ဒံၭဘီၪ. အဂဲးဘဲၫယီၩ ၦလၧအဒိၭန့ ဆၧအခိးလဖၪ မွဲၦလၧအနဲၩဆၧ, ဒဲၦလၧဆၧအဲၪဝ့ၫလီၫ. ၥီၪ့ထဲၩ့ၥၫ့ထဲၩ့ဆၧ ဒဲပဂၨၪထၪ့ ဆၧလဖၪယီၩဆံၭ.

3 If anyone teaches a different doctrine, and doesn’t consent to sound words, the words of our Lord Jesus Christ, and to the doctrine which is according to godliness,
3 ၦအ့ၪၥီၪ့ထဲၩ့ ဆၧဂူၫဆၧဂၩ, ဒဲလအုၩ့လၩ့ဘၪ ဆၧချဲၩ့ ဂ့ၩဂ့ၩဘၪဘၪ, ပကဆါ ယ့ၫၡူၬဎရံၬ အလူအထၫ, ဒဲဆၧၥီၪ့ဆၧၥၫ့ ဘၪဆဲၫ့ လၧဆၧယူၭဆၧယၪ့ယွၩ လဂၩ တၭ,

4 he is conceited, knowing nothing, but obsessed with arguments, disputes, and word battles, from which come envy, strife, insulting, evil suspicions,
4 အဝ့ၫဒၪ အီၪက့ၪထၪ့ထီၫအၥၭတၭ, လၥ့ၪယၫဘၪ ဆၧနးမံၩ့, မွဲအအဲၪဒိၭ ဆၧအၪ့စိၭအၪ့စၪ့, ဒဲဆၧဂဲးလိၬတ့ၭလိၬအၥၭ လၧဆၧချဲၩ့ အဂဲး လၧအမၩ အီၪထၪ့ ဆၧၥုၪ့ခ့ၬဆၧၥၭခ့ၬ, ဆၧအဲၪ့လိၬဆိၭချဲၩ့, ဆၧဒုၪဒွ့ၪ, ဆၧဆီၫ့မီၪ့ လၧအအၧၩ့,

5 constant friction of people of corrupt minds and destitute of the truth, who suppose that godliness is a means of gain. Withdraw yourself from such.
5 မၩဆၧ လၧအလန့ကဲၩ့န့ကၩဘၪ ဆၧဘၪဆဲၫ့ လၧၦအၥုၪ့အၧၩ့ၥၭၥၫ့, ဒဲလအီၪဘၪ လၧဆၧမွဲဆၧတီၩတၭ, အီၪက့ၪ ဆၧယူၭဆၧယၪ့ယွၩ လၧဆၧမၩအၪထၪ့ဆၧလီၫ. [ၦဘဲၫနီၪအၥိၭလဖၪ မၩလၩ့မုလၩ့ဖၭ နၥၭ လၧအဝ့ၫၥံၪ ဆံၭ.]

6 But godliness with contentment is great gain.
6 မွဲလါနၫ့ဘိၩ, ဆၧယူၭဆၧယၪ့ယွၩ အီၪလၧၥုၪ့မံၫ့ၥၭမံၫ့နီၪ, မွဲဆၧမၩ အၪထၪ့ဆၧ ဒိၪမၬလီၫ.

7 For we brought nothing into the world, and we certainly can’t carry anything out.
7 အဂဲးဘဲၫယီၩ ပဂဲၫ ဖိးထၪ့ လၧခီၫ့ယီၩ, ဆၧဖျီၪထၪ့ဝ့ၫဒၪ ဂ့ၩဘၪစဲၪ လၧပလဂဲၫဆိၬဘၪ ဆၧနးမံၩ့တၭ; ထီးပ အ့ၪထဲၩ့ခိၬနီၪ, ပထဲၩ့ဆိၬဆၧၥ့ၪ နးမံၩ့ဆ့အ့ၬ.

8 But having food and clothing, we will be content with that.
8 ပဝ့ၫဒၪယီၩ ပအီၪ လၧဆၧအၪ့ဆၧအီၩ, ဒဲဆၧကီၩ့ဆၧၥိၭယီၩ, မွဲပၥုၪ့မံၫ့ပၥၭမံၫ့ လၧဆၧနီၪလဖၪ အကၠီၩ့ဘီၪ.

9 But those who are determined to be rich fall into a temptation and a snare and many foolish and harmful lusts, such as drown men in ruin and destruction.
9 အ့ၪမွဲ ၦလၧအမိကဲၪဘၪအၥၭ လၧၦ၁ထံၫလဖၪနီၪ, မွဲအလၩ့ဘၪ လၧဆၧကျဲၩ့ဖစီၩ့, ဒဲဖျံၩခွၩ့ အဖၧၩ့ ဒဲၥၭကွံၩဆၧ လၧအလမွဲဘၪဆၧ, ဒဲမၩဂၭဂီၩ့ ဆၧအၪမံၩ့ အဖၧၩ့တၭ, ဆၧနီၪလဖၪ မိမၩလၩ့ဘၧၩ့ခွံၬ ၦၡၩ လၧဆၧဂၭဂီၩ့ဂၭစၪ, ဒဲလၧဆၧလၩ့မိၩ့လၩ့မါ အဖၧၩ့ လီၫ.

10 For the love of money is a root of all kinds of evil. Some have been led astray from the faith in their greed, and have pierced themselves through with many sorrows.
10 အဂဲးဘဲၫယီၩ ဆၧအဲၪစ့ၩနီၪမွဲ ဆၧအၧၩ့ဆၧၥၫ့ ကိၭမံၩ့ဒ့ၭ အဝံ, လၧၦလနၩ့နၩ့ ဆိၫ့န့ဘၪတၭ, ကၠၪကဒၩခွံၬအၥၭ လၧဆၧနဲၩနီၪ ဆ့ၭဖျီၫ့လၩ့အၥၭ လၧဆၧခိဆၧဝီၩ အၪမံၩ့လီၫ.

11 But you, man of God, flee these things, and follow after righteousness, godliness, faith, love, patience, and gentleness.
11 အ့ၪမွဲ နဝ့ၫဒၪ, ယွၩ အၦၡၩဧ့, စဲၪ့ဒၪခွံၬ ဆၧနီၪလဖၪဆံၭ, လီၩ့ချုၭန့ ဆၧတီၩဆၧလီၩ့, ဆၧယူၭယၪ့ယွၩ, ဆၧနဲၩ, ဆၧအဲၪဆၧကွံၩ ဆၧအွံၪၥၭဆၧၩ့, ဆၧၥုၪ့ဆၧၩ့ၥၭဆၧၫ့လဖၪဆံၭ.

12 Fight the good fight of faith. Lay hold of the eternal life to which you were called, and you confessed the good confession in the sight of many witnesses.
12 ဆၧနဲၩ အဆၧဒုၭဂ့ၩနီၪ, ဒုၭနဝ့ၫတၭ, အၪ့ဂူၬဖီၪ့န့ ဆၧမၧၫ့ အဆိၩအကၠၪ ဆံၭ; ဆၧကိၭယူၭနၧၩ လၧဆၧနီၪ အဂးတၭ, နအုၩ့လၩ့ယူၭ ဆၧအုၩ့လၩ့ အဂ့ၩ လၧၦထိးအၥၭ အၪဂၩ အမ့ၬယၫယူၭလီၫ.

13 I command you before God, who gives life to all things, and before Christ Jesus, who before Pontius Pilate testified the good confession,
13 ယမၪလူၬနၧၩ လၧယွၩ လၧအမၩမၧၫ့ထၪ့ ဆၧထီးအလူၬ လဂၩ အမ့ၬယၫ, ဒဲလၧယ့ၫၡူၬဎရံၬ အမ့ၬယၫ, လၧအထိးအၥၭ လၧဆၧအုၩ့လၩ့ အဂ့ၩ လၧစပီၪ့တအၧၭပဲလၭ အမ့ၬယၫ,

14 that you keep the commandment without spot, blameless, until the appearing of our Lord Jesus Christ;
14 ဘဲၫၥိၭ မိဘၪထီးန့ ဆၧမၪလူၬ ဘဲၫၥိၭ ဆၧမဲၪၥၧၫ့မဲၪဝီၩ, ဒဲဆၧအီၪက့ၪ ဆၧမၪ လၧနလီၩ့ အလးထီးအီၪ လဂ့ၩ, ထီၩ့လၩ့ ပကဆါ ယ့ၫၡူၬဎရံၬ အဆၧအီၪဖျီၪနီၪ ဆံၭ.

15 which in its own times he will show, who is the blessed and only Ruler, the King of kings, and Lord of lords;
15 အဝ့ၫဒၪ လၧအဆၧၫ့အထီဒၪဝ့ၫ အဖၧၩ့နီၪ, မိနဲၪဖျီၪ ၦလၧအဘၪ ဆိၪဂ့ၩဆိၪဘွၩ, ကဆါ လၩ့ထံးလၩ့ဆ့ၭ မွဲန့ၫ အဝ့ၫဒၪ, စဎွၩလဖၪ အစဎွၩ, ကဆါလဖၪ အကဆါတၭ,

16 who alone has immortality, dwelling in unapproachable light; whom no man has seen, nor can see: to whom be honor and eternal power. Amen.
16 မွဲအန့ၫ ၦလဂၩ အီၪလၧဆၧၥံၫ လၥ့ၪဘၪ, လၧအအီၪဂုးခၧၫ့ဝ့ၫ လၧဆၧဖၩ့ အကျၩ, လၧၦၥုၭဘူၭအၥၭ လၧအအီၪ လၥ့ၪဘၪ, ၦလၧၦလဒၪဘၪ နးဂၩ, ဒဲဒၪဝ့ၫ လၥ့ၪဘၪ, ဆၧလၩဆၧဖၩ့ ဆၧစီၩ့ဆၧမၩ့, မွဲအအီၪလၧအဝ့ၫနီၪ အဆိၩဆိၩအကၠၪကၠၪ ဆံၭ. အၩမံၩ့.

17 Charge those who are rich in this present world that they not be haughty, nor have their hope set on the uncertainty of riches, but on the living God, who richly provides us with everything to enjoy;
17 မၪလူၬ ၦ၁ထံၫၥံၪ လၧဂၪ့ခိၪချိၫ့ယီၩ, ဘဲၫၥိၭ အထီး အီၪက့ၪထၪ့ထီၫအၥၭ လဂ့ၩ, ဒဲထီးဒီၩ့နဲၩ့အၥၭ လၧဆၧလၧၫ့ဆၧဎွ့ၩ လၧအလဂုးလခၧၫ့ဘၪ အဖၧၩ့နီၪ လဂ့ၩ; အ့ၪမွဲ လၧယွၩ လဂၩ လၧအမၧၫ့ဝ့ၫ အဖၧၩ့ ဒဲဒုၭအီၪထၪ့ ပဆၧထီးအလူၬ လၧၫ့လၧၫ့ဎွ့ၩဎွ့ၩ လၧပမိမုၬလၩ လၧအဖၧၩ့ နီၪလီၫ.

18 that they do good, that they be rich in good works, that they be ready to distribute, willing to communicate;
18 မွဲဘဲၫၥိၭ အမိမၩဂ့ၩဆၧ တၭ, မိလၧၫ့ထၪ့ဎွ့ၩထၪ့ လၧဆၧမၩဂ့ၩလဖၪနီၪ, မိအၪ့နၩ့ဖၭ အဆၧ အဆၧၫ့ယီၫတၭ, ဖ့ၪဒၪ အဆၧ လၧဂူၫဂၩ ဆံၭ.

19 laying up in store for themselves a good foundation against the time to come, that they may lay hold of eternal life.
19 ဒဲအီၪက့ၪဝဲၩဆၧ လၧအဂးဒၪဝ့ၫ လၧဆၧဂုးဂုးခၧၫ့ခၧၫ့ လၧကဲၪခိၬ နးကၠၪ အဂး, ဘဲၫၥိၭ အမိမၩန့ဘၪ ဆၧမၧၫ့ အဆိၩအကၠၪ ဆံၭ.

20 Timothy, guard that which is committed to you, turning away from the empty chatter and oppositions of the knowledge which is falsely so called;
20 စထံမၥံၫဧ့, ဆၧလၧဆၧဖ့ၪလၫ့နၧၩနီၪ ခိၭထၬ နဝ့ၫဆံၭ. ဂၭဎ့ၭ ဆၧအၧၩ့ အဆၧချဲၩ့ ပျီၩပျီၩ, ဒဲဆၧလၧၦကိၭမၪဝ့ၫ လၧဆၧၥ့ၪယၫ အဆၧဂဲးလိၬတ့ၭလိၬ ဆံၭ.

21 which some professing have erred concerning the faith. Grace be with you. Amen.
21 ဆၧနီၪ ၦလနၩ့နၩ့ အုၩ့လၩ့ဝ့ၫတၭ, ကၠၪကဒၩခွံၬအၥၭ လၧဆၧနဲၩလီၫ. ဆၧအခိးအတၩနီၪ မွဲအအီၪ လၧနၥိၭဆံၭ. [အၩမံၩ့.]